عباس تابش

اردو میں جدید لہجہ کے مشہور شاعر
 پیدائش 
عباس تابش 15جون 1961ء کو میلسی ضلع وہاڑی میں پیدا ہوئے۔
 تعلیم و ملازمت 
انھوں نے 1977ء میں میلسی سے میٹرک کیا‘ اور مختلف مقامی اخبارات کے لیے کام کرنے لگے۔ 1981ء میں پرائیویٹ طور پر ایف اے کیا اور لاہور آ کر روزنامہ جنگ میں ملازمت اختیار کر لی۔ انھوں نے دوران ملازمت 1984ء میں بی اے کیا۔ 1986ء میں گورنمنٹ کالج لاہور سے ایم اے اردو کرنے کے بعد بطور لیکچرار ملازمت کا آغاز کیا۔ آپ مختلف کالجز میں فرائض انجام دیتے رہے اور آج کل گورنمنٹ کالج گلبرگ لاہور کے شعبہ اردو کے سربراہ ہیں۔۔ آپ دوران تعلیم گورنمنٹ کالج لاہور میں رسالہ ’’راوی‘‘ کے ایڈیٹر رہے۔ آپ دوبئی، ناروے، آسٹریلیا، مسقط، شارجہ، برطانیہ، ہندوستان، امریکا کے متعدد مشاعروں میں شرکت کر چکے ہیں اردو میں ماسٹر کر رکھا ہے

 شعری مجموعے 
1۔ تمہید

2۔ آسمان

3۔ مجھے دعاﺅں میں یاد رکھنا

4۔ پروں میں شام ڈھلتی ہے

5۔ عشق آباد (کلیات)

6۔ جب تیرا ذکر غزل میں آئے (انتخاب) شامل ہیں۔ اب تک مختلف ملکی و غیر ملکی اعزازات سے نوازا جا چکا ہے۔ عباس تابش آج کی غزل کے نمائندہ شعرا میں سے ہیں۔
عباس تابش کی شاعری کا انتخاب ’’سلسلہ دلداری کا‘‘شکیل جاذب نے کیا ہے۔ دیباچہ معروف نقاد اور ڈراما نگار اصغر ندیم سید نے لکھا ہے۔ کتاب میں شامل شاعری عباس تابش کی کتابوں تمہید، آسمان، مجھے دعائوں میں یاد رکھنا، پروں میں شام ڈھلتی ہے اور رقص درویش‘‘ سے لی گئی ہے۔

جناب احمد ندیم قاسمی صاحب عباس تابش کے بارے میں لکھتے ہیں۔

’’عباس تابش کے نزدیک شعر ایک ذاتی واردات کا درجہ رکھتا ہے۔ وہ اسے کوئی نظریہ یا کوئی فلسفہ نہیں سمجھتا‘ اگر اس کے اشعار پڑھتے ہوئے آپ پر بھی وہی کیفیات وارد ہوتی چلی جائیں تو ٹھیک ہے ورنہ دوسری صورت میں عباس تابش آپ کو مجبور تامل نہیں کرے گا کہ یہ اس کا مسلک نہیں۔ وہ تو اپنی بات اپنے انداز میں کرتا چلا جاتا ہے۔ کوئی اس کے تجربے کا حصہ دار ٹھہرتا ہے تو ٹھیک ہے اور اگر کوئی اس کے تجربے کا حصہ دار نہیں بن پاتا تو بھی ٹھیک ہے کہ عباس تابش اپنی طبیعت میں نیاز رکھتے ہوئے بھی ذرا ہٹ دھرم واقع ہوا ہے۔‘‘

ان کا ایک شعر عوام الناس میں بہت مشہور ہوا۔

ایک مدت سے مری ماں نہیں سوئی تابشؔ

میں نے اک بار کہا تھا مجھے ڈر لگتا ہے

معروف کالم نگار فرخ شہباز وڑائچ لکھتے ہیں کہ عباس تابش کی ہر غزل میں زندہ شعر ملتا ہے،بلاشبہ عباس تابش موجودہ غزل کا نمائندہ شاعر ہے۔ عباس تابش کا ماں جیسی عظیم ہستی پر لکھا گیا ایک شعر کئی شعرا کی کلیات پر بھاری ہے۔ عباس تابش میرے دکھ درد کے ساتھی ہیں اور مجھے ان کی شاگردی پر فخر ہے۔

 حلاصہ 
عباس تابش، جن کا اصل نام عباس اور تخلص "تابش" ہے، ایک معروف پاکستانی شاعر ہیں جنھوں نے جدید اردو شاعری، خصوصاً غزل کے میدان میں اپنی خاص پہچان بنائی ہے۔ وہ 15 جون 1961 کو تحصیل میلسی، ضلع وہاڑی میں پیدا ہوئے۔ اعلیٰ تعلیم کے بعد انھوں نے گورنمنٹ کالج گلبرگ، لاہور میں بطور پروفیسر تدریس کا آغاز کیا اور ساتھ ہی ادبی ڈائجسٹ 'راوی' کے مدیر کی حیثیت سے بھی خدمات انجام دیں۔ ان کی شاعری دلوں کو چھو لینے والی ہوتی ہے اور انھوں نے کئی شعری مجموعے تحریر کیے جن میں "رقص جاری ہے" اور "اگر میں شعر نہ کہتا" قابل ذکر ہیں۔ ان کے کچھ مشہور اشعار اور نظمیں جیسے "اک مدت سے میری ماں نہیں سوئی تابش"، "مجھے راستہ نہیں ملتا"، "ادھوری نظم" اور "پروں میں شام ڈھلتی ہے" قارئین کے دلوں پر گہرا اثر چھوڑتی ہیں۔ اردو ادب میں ان کی خدمات کے اعتراف کے طور پر انھیں کئی باوقار ایوارڈز سے نوازا گیا ہے اور وہ ناروے، دبئی، آسٹریلیا، شارجہ، مسقط، بھارت، برطانیہ اور ریاستہائے متحدہ امریکا سمیت دنیا کے مختلف ممالک میں مشاعروں میں شرکت کر چکے ہیں۔ 21ویں صدی کے ایک اہم شاعر کی حیثیت سے عباس تابش کا کلام نہ صرف پاکستان بلکہ بھارت اور دیگر ممالک میں بھی بڑی قدر و منزلت کے ساتھ پڑھا اور سنا جاتا ہے۔https://mawraa.com/poets/abbas-tabish/

 حوالہ جات 

 http://m.hamariweb.com/articles/detail.aspx?id=26170

زمرہ:ساحر تخلیق مضمون کے ذریعہ تحریر شدہ مضامین
زمرہ:1961ء کی پیدائشیں
زمرہ:بقید حیات شخصیات
زمرہ:پاکستانی اردو شعرا
زمرہ:وہاڑی کی شخصیات